Official Journal L 170 , 29/06/2002 P. 0081 - 0084



Komisijas Lēmums (2002. gada 27. jūnijs), ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem (paziņots ar dokumenta numuru C(2002) 2238) (Dokuments attiecas uz EEZ) (2002/525/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Direktīvu 2000/53/EK (2000. gada 18. septembris) par nolietotiem transportlīdzekļiem[1],un jo īpaši tās 4. panta 2. punkta b) apakšpunktu, tā kā: (1) Saskaņā ar Direktīvu 2000/53/EK Komisijai jānovērtē dažas bīstamas vielas, kas, ievērojot minētās direktīvas 4. panta 2. punkta a) apakšpunktu, ir aizliegtas. (2) Pēc nepieciešamo zinātnisko un tehnisko pārbaužu veikšanas Komisija izdarījusi vairākus secinājumus. (3) Dažiem materiāliem un detaļām, kas satur svinu, dzīvsudrabu, kadmiju vai sešvērtīgo hromu, nepiemēro vai turpina nepiemērot aizliegumu, jo vēl joprojām ir neiespējami izvairīties no šo bīstamo vielu izmantošanas konkrētajos materiālos un detaļās. (4) Attiecībā uz aizlieguma nepiemērošanu dažiem konkrētiem materiāliem vai detaļām jāierobežo to darbības joma vai pagaidu spēkā esamība, lai panāktu pakāpenisku bīstamo vielu nomaiņu transportlīdzekļos, ievērojot to, ka būs iespējams izvairīties no šo vielu izmantošanas attiecīgajos lietojumos. (5) Atbrīvojums uz elektrotransportlīdzekļu akumulatoros esošo kadmiju ir spēkā līdz 2005. gada 31. decembrim, jo, ņemot vērā pašreizējos zinātniskos un tehniskos datus, kā arī izdarīto vispārējo vides novērtējumu, līdz minētajam datumam būs pieejamas aizstājējvielas un tiks nodrošināta elektrotransportlīdzekļu pieejamība. Tomēr, ņemot vērā elektrotransportlīdzekļu pieejamību, jāturpina analizēt kadmija pakāpenisko aizstāšanu. Komisija publicēs savus atzinumus, un, ja pamatojoties uz analīzes rezultātiem tie izrādīsies pamatoti, tā var ierosināt pagarināt elektrotransportlīdzekļu akumulatoros izmantotā kadmija derīguma termiņu. (6) Jāatceļ aizlieguma nepiemērošana attiecībā uz benzīna tvertņu oderējumā izmantoto svinu, jo svina izmantošana šajās konkrētajās detaļās jau ir novērsta. (7) Skaidrs, ka dažos gadījumos ir neiespējami pilnībā izvairīties no smago metālu lietošanas, tāpēc noteiktos materiālos un detaļās ir pieļaujamas konkrētas svina, dzīvsudraba, kadmija vai sešvērtīgā hroma koncentrācijas vērtības, ar noteikumu, ka šīs bīstamās vielas nav ievadītas tīšām. (8) Tāpēc attiecīgi jāgroza Direktīva 2000/53/EK. (9) Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota atbilstoši 18. pantam Padomes Direktīvā 75/442/EEK (1975. gada 15. jūlijs) par atkritumiem[2], kurā jaunākie grozījumi izdarīti ar Komisijas Lēmumu 96/350/EK[3], IR PIEŅĒMUSI ŠO LĒMUMU. 1. pants Direktīvas 2000/53/EK II pielikumu aizstāj ar tekstu, kas izklāstīts šā lēmuma pielikumā. 2. pants Dalībvalstis nodrošina to, ka elektrotransportlīdzekļu akumulatoros esošais kadmijs pēc 2005. gada 31. decembra vairs netiks laists tirgū. Veiktā vispārējā vides novērtējuma sakarā Komisija turpina analizēt kadmija pakāpenisko aizstāšanu, ievērojot vajadzību saglabāt elektrotransportlīdzekļu pieejamību. Komisija ne vēlāk kā līdz 2004. gada 31. decembrim pabeidz un piedāvā sabiedrībai savus atzinumus, un, ja pamatojoties uz analīzes rezultātiem tie izrādās pamatoti, var ierosināt pagarināt termiņu saskaņā ar Direktīvas 2000/53/EK 4. panta 2. punkta b) apakšpunktu. 3. pants Šo lēmumu piemēro no 2003. gada 1. janvāra. 4. pants Šis lēmums ir adresēts dalībvalstīm. Briselē, 2002. gada 27. jūnijā Komisijas vārdā - Komisijas locekle Margot Wallström PIELIKUMS "II PIELIKUMS Materiāli un detaļas, kurām nepiemēro 4. panta 2. punkta a) apakšpunktu Materiāli un detaļas Atbrīvojuma darbības joma un derīguma termiņš Marķēti vai citādi identificēti atbilstīgi 4. panta 2. punkta b) apakšpunkta iv) daļai Svins kā leģētājelements 1. Mehāniskai apstrādei paredzēts tērauds un cinkots tērauds, kurā svina saturs ir līdz 0,35 svara % 2. a) Mehāniskai apstrādei paredzēts alumīnijs ar svina saturu līdz 2 svara % b) Mehāniskai apstrādei paredzēts alumīnijs ar svina saturu līdz 1 svara % 2005. gada 1. jūlijs1 2008. gada 1. jūlijs2 3. Vara sakausējums, kurā svina saturs ir līdz 4 svara % 4. Svina/bronzas gultņu ieliktņi un bukses Svins un tā savienojumi transportlīdzekļu detaļās 5. Akumulatori X 6. Vibrācijas slāpētāji X 7. Riteņu balansēšanas atsvari Transportlīdzekļi, kuru tipi ir apstiprināti līdz 2003. gada 1. jūlijam, un riteņu balansēšanas atsvari, kas paredzēti šo transportlīdzekļu tehniskai apkopei: 2005. gada 1. jūlijs3 X 8. Vulkanizējošas vielas un stabilizatori elastomēru apstrādei šķidrumā un elektropārvades lietojumos 2005. gada 1. jūlijs4 9. Stabilizators aizsargājošos krāsu pārklājumos 2005. gada 1. jūlijs 10. Elektromotoru ogļu sukas Transportlīdzekļi, kuru tipi ir apstiprināti līdz 2003. gada 1. jūlijam, un elektromotoru ogļu sukas, kas paredzētas šo transportlīdzekļu tehniskai apkopei: 2005. gada 1. janvāris 11. Lodmetāls elektronisko shēmu platēs un citās elektroiekārtās X5 12. Varš bremžu uzlikās, kurās svins ir vairāk nekā 0,5 svara % Transportlīdzekļi, kuru tipi apstiprināti līdz 2003. gada 1. jūlijam, un šo transportlīdzekļu tehniskā apkope: 2004. gada 1. jūlijs X 13. Vārstu ligzdas Motoru veidi, kas izstrādāti līdz 2003. gada 1. jūlijam: 2006. gada 1. jūlijs 14. Svinu saturošas elektriskas detaļas stikla vai keramikas matricēs, izņemot stiklu spuldzēs un aizdedzes sveču glazūrā X6 (detaļām, izņemot pjezo motoros) 15. Stikls spuldzēs un aizdedzes sveču glazūrā 2005. gada 1. janvāris 16. Pirotehniskie ierosinātāji 2007. gada 1. jūlijs Sešvērtīgais hroms 17. Korozijizturīgi pārklājumi 2007. gada 1. jūlijs 18. Absorbcijas ledusskapji mehāniskajos dzīvojamajos vieglajos automobiļos X Dzīvsudrabs 19. Gāzizlādes spuldzes un vadības paneļa displeji X Kadmijs 20. Biezās plēves pastas 2006. gada 1. jūlijs 21. Elektrotransportlīdzekļu akumulatori Pēc 2005. gada 31. decembra NiCd akumulatorus atļauj laist tirgū vienīgi kā rezerves detaļas transportlīdzekļiem, kas laisti tirgū līdz minētajam datumam. X 1 Līdz 2005. gada 1. janvārim Komisija izvērtē, vai šim ierakstam paredzētais pakāpeniskās nomaiņas laiks jāpārskata saistībā ar svina aizstājējvielu pieejamību, ņemot vērā 4. panta 2. punkta a) apakšpunkta mērķus. 2 Sk. 1. zemsvītras piezīmi. 3 Līdz 2005. gada 1. janvārim Komisija izvērtē šo atbrīvojumu saistībā ar ceļu satiksmes drošības aspektiem. 4 Sk. 1. zemsvītras piezīmi. 5 Demontāža, ja saistībā ar 14. ierakstu tiek pārsniegta vidējā robežvērtība 60 gramu par transportlīdzekli. Šī noteikuma piemērošanai nav jāņem vērā elektroniskās ierīces, kuras uz ražošanas līnijas nav uzstādījis ražotājs. 6 Demontāža, ja saistībā ar 11. ierakstu tiek pārsniegta vidējā robežvērtība 60 gramu par transportlīdzekli. Šī noteikuma piemērošanai nav jāņem vērā elektroniskās ierīces, kuras uz ražošanas līnijas nav uzstādījis ražotājs. Piezīmes: - ir pieļaujama maksimālā koncentrācijas vērtība līdz 0,1 svara % par katru viendabīgo materiālu, kā arī svinu, sešvērtīgo hromu un dzīvsudrabu, un līdz 0,01 svara % par katru viendabīgo materiālu, kā arī kadmiju, ar noteikumu, ka šīs bīstamās vielas neievada tīšām[4], - ir pieļaujama arī maksimālā koncentrācijas vērtība līdz 0,4 svara % svina alumīnijā ar noteikumu, ka šīs bīstamās vielas neievada tīšām[5], - līdz 2007. gada 1. jūlijam ir pieļaujama arī maksimālā koncentrācijas vērtība līdz 0,4 svara % svina varā, kas paredzēts berzes materiāliem bremžu uzlikās, ar noteikumu, ka to neievada tīšām[6], - to transportlīdzekļu detaļu atkārtota izmantošana, kuras jau bija tirgū atbrīvojuma derīguma termiņa beigās, ir atļauta bez ierobežojuma, jo to neparedz 4. panta 2. punkta a) apakšpunkts, - līdz 2007. gada 1. jūlijam vieni un tie paši atbrīvojumi attiecas uz jaunām rezerves detaļām, kas paredzētas remontam[7], vai uz tām transportlīdzekļu detaļām, uz kurām neattiecas 4. panta 2. punkta a) apakšpunkta noteikumi." [1] OV L 269, 21.10.2000., 34. lpp. [2] OV L 194, 25.7.1975., 39. lpp. [3] OV L 135, 6.6.1996., 32. lpp. [4] "Tīša ievadīšana" ir "apzināta pielietošana materiāla vai detaļas izgatavošanā, kur tās pastāvīga klātbūtne galaproduktā ir vēlama, lai nodrošinātu noteiktas īpašības, izskatu vai kvalitāti". Par tīšu ievadīšanu neuzskata otrreizējo izejvielu izmantošanu par izejvielām jaunu ražojumu ražošanā, kur daļa no šādām otrreizējām izejvielām var saturēt reglamentētos metālus. [5] Sk. 1. zemsvītras piezīmi. [6] Sk. 1. zemsvītras piezīmi. [7] Šis noteikums attiecas uz rezerves detaļām, bet neattiecas uz detaļām, kas paredzētas parastai transportlīdzekļu tehniskai apkopei. Tas neattiecas uz riteņu balansēšanas atsvariem, elektromotoru ogļu sukām un bremžu uzlikām, jo uz šīm detaļām attiecas konkrēti ieraksti.